Na podlagi določil Zakona o društvih (ZDru-1) in določil, 29. člena Statuta društva je Izvršni odbor Nogometnega društva Gorica, **na svoji 19. redni seji, dne 6.9.2018**, sprejel naslednji:

**PRAVILNIK**

**O PLAČEVANJU VADNINE**

**NOGOMETNEGA DRUŠTVA GORICA**

1. **SPLOŠNE DOLOČBE**

1. Ta pravilnik določa vrsto in višino vadnine v mlajših selekcijah Nogometnega društva Gorica (v nadaljevanju: društvo), način plačevanja in sankcije v primeru neplačevanja. Mlajše selekcije so: U19, U17, U15, U14, U13, U12, U11, U10, U9, U8 in U7.

2. Pravilnik se uporablja za vse igralce v mlajših selekcijah društva (v nadaljevanju: igralci) in njihove starše oziroma zakonite zastopnike.

3. Vadinino plačujejo vsi igralci, registrirani in neregistrirani do U-19, in sicer mesečno oziroma polletno, v obdobju med 1.8. in 31.6.

1. **VADNINA**

4. Osnovno mesečno vadnino za posamično sezono določi izvršni odbor s sklepom. Vadnina v času sprejema tega pravilnika, za sezono 2022/2023, znaša 45,00 EUR mesečno.

5. Znižana vadnina velja za selekciji U-7 in U-8 (30,00 EUR) ter za selekcije od U9 do vključno U14 (35,00 EUR).

6. Vadnina se zniža tudi, če sta v društvo vpisana najmanj dva otroka iz iste družine. V tem primeru mlajši prejme popust v višini 10,00 EUR.

7. Otroci, ki se prvič vpišejo v nogometno šolo so prvih 14 (štirinajst) dni trenažnega procesa

oproščeni plačila vadnine. Po preteku 14-dnevnega trenažnega procesa plačujejo vadnino v skladu s tem Pravilnikom in sklepi izvršnega odbora.

8. Igralci vseh selekcij so oproščeni plačila vadnine v mesecu juliju. Vadnine so torej plačljive od 1. avgusta do 30. junija.

9. Vadnino morajo plačati vsi posamezniki – tisti, ki trenirajo in tisti, ki ne trenirajo oz. so odsotni po lastni krivdi, razen v primeru, ko so plačila vadnine oproščeni v skladu s 15. in 16. členom tega pravinika, vse dokler društvo ne prejme pisne izjave o izstopu po pošti na sedež društva ali na uradni elektronski naslov (info@nd-gorica.com).

10. Vadnina se plačuje po računu do 1. v mesecu za prihajajoči mesec oziroma za pol leta vnaprej. Račun naslovniki prejemajo preko navedenega elektronskega naslova.

Posamezniki, ki bodo polletno vadnino poravnali do 1.9. tekočega leta, prejmejo popust v višini 3%.

11. V primeru neplačila vadnine - računa ob zapadlosti, se preko elektronskega naslova pošlje opomin za plačilo. V primeru neplačila 2 (dveh) vadnin oz. zapadlih računov, igralec ne sme trenirati. V kolikor obveznost ni poravnana v roku 90 dni od prvega zapadlega neplačanega računa, se vloži izvršba. Ko je obveznost poravnana, izvršni odbor odloči o ponovni vključitvi igralca v trenažni proces.

12. Če se treningom društva, po predhodnem dogovoru, priključi igralec drugega društva, mora tudi sam plačevati mesečno vadnino v skladu s tem pravilnikom.

13. Igralci ND Gorica, ki so na posoji v drugem društvu ali na so podlagi dogovora med društvi

registrirani kot igralci drugega društva, plačajo članarino in vadnino v skladu z dogovorom med društvi.

14. V primeru odhoda igralca iz društva (prestop), se igralcu izdata izpisnica in športna izkaznica, a šele po plačilu vseh tekočih in morebitnih zaostalih neporavnanih obveznosti iz naslova vadnin.

15. V primeru, da igralec zboli ali se poškoduje in je upravičeno dalj časa (najmanj 45 dni) izven trenažnega procesa, je lahko opravičen plačila vadnine, razen v primeru, da kljub poškodbi izkorišča storitve društva (trening po prilagojenem program, fitnes, fizioterapije, zdravniška pomoč itd.). Za opravičilo vadnine je potrebno najkasneje do 10. dneva v tekočem mesecu na sedež kluba ali prek uradnega elektronskega naslova društva (info@nd-gorica.com) dostaviti zdravniško opravičilo za odsotnost v predhodnem mesecu.

16. Zaradi težke finančne situacije je lahko igralec oproščen vadnine, vendar praviloma ne več kot 12 (dvanajst) mesecev. O tem odloča predsednik društva po prejemu prošnje s strani igralca oz. njegovega starša ali zakonitega zastopnika. Prošnji mora biti priložena fotokopija dokazila o družinskih prejemkih, skupaj z otroškimi dodatki.

1. **KONČNE DOLOČBE**

17. Ta pravilnik velja od dneva sprejetja, uporablja pa se do preklica.

Nogometno društvo Gorica

Hari Arčon, predsednik društva in

predsednik Izvršnega odbora